На працягу года актыўна вялася культурна-асветніцкая дзейнасць. Праведзена творчая юбілейная вечарына Ірыны Жарнасек і прэзентацыя яе паэтычнага зборніка “Шукаю Цябе”. Гучалі ўрыўкі з празаічных твораў, прысвечаных тэме духоўнасці і маральна-этычным праблемам жыцця. Ірына Францаўна была прадстаўлена і як дзіцячая пісьменніца, і як журналіст. У яе адрас прагучала шмат добрых слоў ад чытачоў, сяброў па пяру. Спецыяльна да сустрэчы быў выпушчаны буклет, прысвечаны юбіляру.